Einstein forlot den kosmologiske konstanten, og kalte det «sitt livs største tabbe». Ironisk nok er den kosmologiske konstanten fortsatt av interesse. Sent på 1990-tallet ble det gjort observasjoner av en sammenheng mellom avstand og rødskift, noe som indikerer at universets utvidelse akselererer. Hvis man antar at Einsteins kosmologiske konstant har en veldig liten positiv verdi, gir den en god forklaring på dette.